recursal/SuperWikiNEXT-32B huggingface dataset:
Erik Hokkanen
**Erik Hokkanen** (s. 1963 Florida) on yhdysvaltalainen muusikko. Hän on Floridassa lapsuutensa viettänyt kolmannen polven amerikansuomalainen, joka asuu nykyisin Austinissa, Teksasissa. 

Vuonna 1987 Hokkanen esiintyi eri puolilla Suomea yhdessä suomalaismuusikoiden kanssa. Hän teki kiertueet Suomeen myös vuosina 1988–1989, ja näiden kiertueiden seurauksena syntyi yhtye Lumisudet. Lopulta 1994 levytettiin Erik Hokkanen & Lumisudet -yhtyeen ensimmäinen albumi *Kaustinen, Texas*. Yksi levyllä vierailleista artisteista oli Dave Lindholm.

Hokkanen oli kevään 1998 Sibelius-Akatemian kansanmusiikin osaston vierailevana professorina. Samana vuonna saatiin valmiiksi Lumisusien toinen albumi *In the Heart of a Waking Dream*. Hokkasen ja Lumisusien esittämän musiikin tyylilajin on arvioitu olevan etnojazz.*lähde?*

Kesällä 2008 Erik julkaistiin Erik Hokkanen & Lumisudet -yhtyeen albumi *Cosmic Meltdown Vol. 1*.

Lähteet
-------

1. 1 2  Kotirinta, Pirkko: Tervetuloa, professori Hokkanen! Texasilaisviulisti on kevään Sibelius-Akatemian vierailijana *hs.fi*.  19.2.1998. Viitattu 13.10.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Eurooppa: Ennustus** on William Blaken etsaus, jonka Blake julkaisi kirjansa *Europe: A Prophecy* etulehtenä vuonna 1794. Mitoiltaan 23 × 16,5 cm oleva kohopainosyövytys tunnetaan myös nimellä *The Ancient of Days*. 

Kuvaan liittyy lainaus *"When he set a compass upon the face of the deep"*, joka perustuu Vanhan testamentin Sananlaskujen kirjan jakeisiin 8:27: "Olin läsnä, kun hän pani taivaat paikoilleen ja asetti maanpiirin syvyyksien ylle".

Kuva on kirjan väritetystä niteestä, joka kuului aikoinaan Blaken ystävälle ja tukijalle George Cumberlandille.

Kirja kertoo myyttisessä muodossa niiden kahdeksantoista vuosisadan tarinan, jotka ajoittuvat Kristuksen syntymästä Amerikan ja Ranskan vallankumouksiin, joita Blake kannatti kiihkeästi. Kuvassa on yksi kolmesta kirjan päähenkilöstä, Urizen, joka edustaa järjen ja kirkon lakeja. Tässä versiossa Urizenin vartalo on lähes kokonaan väritetty vesivärein.

Lähteet
-------

1. ↑  Magalhaes, Roberto Carvalho de: *Pieni suuri taidekirja: Länsimainen maalaustaide esihistoriasta jälki-impressionismiin*, s. 760. Suomentanut Sakari Hyrkkö. Helsinki: WSOY, 2006. ISBN 951-0-31911-2.
2. 1 2  *William Blake 1757–1827*, näyttelyluettelo, Helsingin kaupungin taidemuseo 2000, s. 59
3. ↑  *William Blake 1757–1827*, näyttelyluettelo, Helsingin kaupungin taidemuseo 2000, s. 53

Aiheesta muualla
----------------

* Kuvia tai muita tiedostoja aiheesta **Eurooppa: Ennustus** Wikimedia Commonsissa
**Janne Järvinen** on suomalainen liikemies ja kilpapurjehtija. Hän on toiminut LM Tietopalvelujen ja Vallilan ratapihan toimitusjohtajana.

Järvinen sai yhdessä Sinem Kurtbayn kanssa Suomelle Tokion olympialaisten maapaikan Nacra 17 -luokassa. Järvinen ei kuulu maajoukkueeseen. Olympiakomitea päätti, että hän ei edusta Suomea Tokiossa. Sen mukaan joukkueeseen valitulla Akseli Keskisellä on parempi potentiaali menestyä tulevaisuudessa.

Järvinen tuomittiin huhtikuussa 2021 Helsingin käräjäoikeudessa niin sanotussa Katiska-huumejutussa avunanosta törkeässä huumausainerikoksessa ja törkeästä rahanpesusta 2,5 vuoden ehdottomaan vankeusrangaistukseen. Järvinen valitti tuomiosta hovioikeuteen, joka tuomitsi Järvisen vain törkeästä rahanpesusta. Käräjäoikeuden tuomio aleni kahdeksan kuukauden ehdolliseksi vankeustuomioksi.

Lähteet
-------

1. 1 2  Kössö, Tuulia: Olympiapaikan purjehtineelle Janne Järviselle kahden ja puolen vuoden vankeustuomio Katiska-huumevyyhdissä  8.4.2021. Yle. Viitattu 8.4.2021.
2. ↑  Oikarinen, Johannes & Lund, Sakari: Olympiapaikan tänään hankkineelle Janne Järviselle vaaditaan vankeutta laajassa Katiska-huumevyyhdissä – kilpapurjehtijaa syytetään vakavista rikoksista  26.3.2021. Yle. Viitattu 26.3.2021.
3. ↑  Harmanen, Jenni: Olympiakomitea päätti: Vankeustuomion saanut kilpapurjehtija Janne Järvinen ei edusta Suomea Tokion olympialaisissa  21.4.2021. Yle. Viitattu 21.4.2021.
4. ↑  Ensimmäinen Katiska-vyyhti menee hovioikeuteen: Liki 40 valitti tuomiostaan  28.6.2021. MTV. Viitattu 5.4.2022.
5. ↑  Saarela, Anni: Olympiapaikan hankkineen Janne Järvisen tuomio aleni hovissa  13.4.2023. Iltalehti. Viitattu 14.4.2023.
**30. hikō sentai** oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1943 rynnäkkösentaina. Se muutettiin lokakuussa hävittäjäsentaiksi. Yhtymä lakkautettiin 30. toukokuuta 1945.

Yhtymä siirrettiin heinäkuussa 1944 Filippiineille Angelesin eteläiseen lentotukikohtaan, mistä se siirtyi elokuussa Manaplaan ja takaisin Angelesin eteläiseen lentotukikohtaan syyskuussa. Se osallistui taisteluihin Filippiineillä syyskuusta marraskuuhun, minkä jälkeen se oli levossa noin kuukauden ennen paluuta Filippiinien taisteluihin. Yhtymän siirto Lop Buriin alkoi maaliskuussa 1945. Se osallistui Burman taisteluihin, kunnes se lakkautettiin toukokuun lopulla.

Kalusto
-------

Yhtymän kalustona olivat:

* Nakajima Ki-27 koulukoneina muutettaessa hävittäjäyhtymäksi
* Nakajima Ki-43-II marraskuu 1943 - kesä 1944
* Nakajima Ki-43-III kesä 1944 - 30. toukokuuta 1945

Komentajat
----------

Yhtymän komentajina olivat:

* everstiluutnantti Kiyoshi Kanzaki lokakuu 1943 - helmikuu 1944
* majuri Shin-ichi Sato helmikuu 1944 - huhtikuu 1945
* kapteeni Yasuji Mimura (vt) huhtikuu - 30. toukokuuta 1945

Lähteet
-------

* Hata, Ikushiko, Izawa, Yasuho & Shores, Christopher: *Japanese Army Fighter Aces 1931-45*. Stackpole Military History Series. Stackpole books, 2002. ISBN 978-0-8117-1076-3. (englanniksi)

### Viitteet

1. 1 2 3 4  Hata et al 2002 s. 134-135
**Network Investment Oy**, myöhemmin **Osuma**, on vuodesta 1995 noin vuoteen 2005 toiminut yhteisasiakkuuspohjaista jäsenalekorttia lanseerannut, tosin ilmeisesti huijaukseksi osoittautunut*kenen mukaan?* markkinointiyhtiö, jonka idea oli jäsenten asiakaskorttialennuksiin perustuvan paljousalennuksen siirtäminen myös ostohintaan.

Mutta klubilaisten osakepääomat ja toimistokulumaksut tiettävästi hupenivat perustajajohtajien miljoonapalkkioihin.*kenen mukaan?* Perinteinen pyramidihuijaussyyte oli kierretty keräämällä maksuja erikseen toimintakuluista.*kenen mukaan?* Nimi vaihtui myöhemmin Osumaksi ja yritys "katosi" 2000-luvun puolivälissä.

Markkinatuomioistuin kielsi vuonna 1997 Network Investment Oy:tä markkinoimasta verkostomarkkinoinnista syntyviä tuottoja sellaisille, joilla ei vielä ollut Network Investment Oy:n osakkeita.

Vuonna 2000 perustettu verkkokauppapaikka toimi melkein kaksi vuotta, mutta lopetettiin kannattamattomana keväällä 2002. Verkkokauppapaikka perustui asiamiesverkostoon ja oli suunnattu Network Investment Oy osakkaille.

Lähteet
-------

1. ↑  TV1, Mot 28.3.2005 (Arkistoitu – Internet Archive)
2. ↑  MT:1997:009
3. ↑  Digitoday - Osuma.com sulki verkkokauppansa
**Anni-Maija Seppänen** (s. 6. joulukuuta 1990) on suomalainen salibandyn pelaaja. Hän pelaa maalivahtina ja edusti viimeksi lappeenrantalaista NST:tä.

Seppäsen kasvattajaseura on Joutsenon Kataja. Kaudesta 2007–2008 alkaen hän pelasi Salibandyliigaa NST:ssä. Kausi 2014–2015 mukaan lukien hän on pelannut Salibandyliigan runkosarjassa 139 ottelua pistein 0 + 1 = 1 ja pudotuspeleissä 50 ottelua. Hän on saavuttanut NST:n kanssa SM-hopeaa kaudella 2010–2011 ja viidesti SM-pronssia kausina 2007–2008, 2008–2009, 2009–2010, 2011–2012 ja 2014–2015.

Suomen maajoukkueessa Seppänen on pelannut 16 ottelua. Otteluista kuusi oli MM-kilpailuissa. Noissa vuoden 2009 kilpailuissa Suomi saavutti pronssia.

Lähteet
-------

1. 1 2  Pelaajatilastot Suomen Salibandyliitto.  Arkistoitu 24.3.2016. Viitattu 9.3.2016.
2. 1 2 3  Player card IFF. Viitattu 9.3.2016.
3. ↑  Sipiläinen, Kalle: Tosissaan muttei liian vakavasti *Etelä-Saimaa*.  1.9.2012. Sanoma Lehtimedia.  Arkistoitu 24.9.2015. Viitattu 9.3.2016.
4. 1 2  S Suomen Salibandyliitto.  Arkistoitu 22.3.2016. Viitattu 9.3.2016.
5. ↑  S Suomen Salibandyliitto.  Arkistoitu 17.3.2016. Viitattu 9.3.2016.
6. ↑  Pelaajat MM-kisoissa Suomen Salibandyliitto.  Arkistoitu 24.3.2016. Viitattu 9.3.2016.
7. ↑  Kun Suomen mitaliketjun katkeaminen oli lähimpänä  2.12.2015. Suomen Salibandyliitto. Viitattu 9.3.2016.

Aiheesta muualla
----------------

* Anni-Maija Seppäsen pelaajakortti Kansainvälisen salibandyliiton sivustolla
**Kylänkapula** on vanha hallinnollisten viestien kuljetusta tukeva väline, joka kuului pohjalaiselle kyläyhteisölle tunnusomaiseen oltermannihallintoon. Oltermanni pani hallussaan pitämänsä kapulan kiertämään kylää kutsuessaan kyläkokouksia koolle tai tiedottaessaan muista asioista kuten aita-, oja-, tie- tai palotarkastuksista. Kylänkapula kulki kylässä tietyssä järjestyksessä. Kun kapula oli tuotu taloon, asukkaiden velvollisuus oli viedä kapula ja tiedonanto seuraavaan taloon. Kylänkapuloiden vastineita ovat oltermanninsauvat, joita esiintyi eteläpohjalaisissa kylissä kylänkapuloita yleisemmin. Kylänkapuloita on käytetty varsinkin niissä pitäjissä, jossa oltermannihallinto on varhaista perua ja alun perin ne ovat voineet kehittyä vuorokapuloista.

Kylänkapuloita käytettiin ainakin Vähässäkyrössä, Suur-Ilmajoen pitässä, Nurmossa sekä osassa ruotsinkielistä Pohjanmaata kuten Mustasaaressa. Vuonna 1982 tehdyn luettelon mukaan suomenkieliseltä Etelä-Pohjanmaalta oli tallessa 45 kylänkapulaa. Kylänkapuloiden pituus vaihtelee 25 ja 50 senttimetrin välillä.
Ilmajoen kylänkapulatyyppi syntyi noin 1805, jolloin maamiesseura päätti teettää kapuloita maisteri Salomon Hanelleksen antaman mallin mukaan. Ilmajokelainen kylänkapula on yleensä nelitahoinen ja tahojen sivut ovat sileät. Seinäjoen Heikkilän kylänkapulassa ei ole tahoja lainkaan, sillä kapulan keskiosa on sorvattu pyöreäksi. 

Vanhimmat vähäkyröläiset kapulat ovat jo 1700-luvulta. Merikaarron kylänkapuloissa esiintyvät vuosiluvut 1724 ja 1810. Vuoden 1724 kapula on tiettävästi ajallisesti vanhempi kuin kyseisen kylän oltermannihallinto. Kyseistä kapulaa onkin siten todennäköisesti käytetty jonkinlaisena vuorokapulana jo ennen varsinaista oltermannilaitosta. Koska kylä sijaitsee kahta puolta Kyrönjokea, kulki oltermannin toimi ensin läpi toisen jokisivun talojen, minkä jälkeen vuoro siirtyi vastarannalle. Kylän sijoittuminen joen vastakkaisille rannoille sai aikaan myös sen, että kylänkapuloita tarvittiin yksi kummallekin kylänpuoliskolle. Täyden kierroksen tehtyään kapulat palasivat takaisin oltermannille.

Kun luku- ja kirjoitustaito 1800-luvun jälkipuoliskolla yleistyivät, ilmaantui perinteisten kylänkapuloiden rinnalle ontoksi sorvattuja kapuloita, joiden sisään kirjallinen tiedonanto voitiin sijoittaa.

Katso myös
----------

* Arpakapula
* Oltermanninsauva

Lähteet
-------

* Kallio, Reino: Pohjanmaan suomenkielisten kylien oltermannihallinto. Jyväskylän yliopisto, Jyväskylä 1982.
* Virtanen, E. A.: Kuvauksia Kyrönjokivarren kyläyhteiskunnista. Kyrönmaa III. Etelä-Pohjalaisen Osakunnan 25-vuotisjulkaisu. Helsinki 1933.

Aiheesta muualla
----------------

* Kansallismuseo: Kuukauden esine – Maaliskuu 2009: Kylänkapulat  2009. Museovirasto. Viitattu 4.5.2014.
**Daniel "Danny" Pino** (s. 15. huhtikuuta 1974 Miami, Florida, Yhdysvallat) on yhdysvaltalainen näyttelijä, jolla on kuubalaiset sukujuuret. Danny Pino tunnetaan Suomessa parhaiten hänen roolistaan tv-sarjassa *Todistettavasti syyllinen*. Vuonna 2003 Pino näytteli Desi Arnazia Lucille Ballista kertovassa ohjelmassa *Lucy*. Pino valmistui Floridan International Universitystä vuonna 1996. 

Pino näytteli myös tv-sarjassa *Kova laki: Erikoisyksikkö* sen 13. tuotantokauden alusta kaikkiaan 94 jaksossa. Hänen hahmonsa etsivä Nick Amaro korvasi aiemman etsivä Elliot Stablerin, jota esitti Christopher Meloni. 

Pino näyttelee musikaalielokuvassa *Dear Evan Hansen* (2021).

Yksityiselämä
-------------

Pinolla ja hänen vaimonsa, Lilly Pino Bernal ovat olleet naimisissa helmikuusta 2002 lähtien, ja heillä on kaksi poikaa (s. 2006 ja 2007).

Aiheesta muualla
----------------

* Danny Pino Internet Movie Databasessa. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Korea
* Puola

 |

 |
Vatsaontelon alaosa ja siellä sijaitseva suolilieve.  
 
1. Suorat vatsalihakset   

2. Ohutsuoli   

3. Suolilieve   

4. Aortta   

5. Alaonttolaskimo   

6. Nouseva koolon   

7. Sacrospinalis -lihas  

8. Psoas major -lihas  

9. Quadratus lumborum -lihas  

10.Laskeva koolon   

**Suolilieve** on suolia ympäröivä osa, jonka kautta verisuonet ja hermot kulkevat suolistoon. Suolilieve on rakenteeltaan levy, joka koostuu kahdesta vatsakalvokerroksesta sekä side- ja rasvakudoksesta.

Suoliliepeellä on todennäköisesti jokin tehtävä eikä se ole vain suolten kiinnittymisalusta, mutta tutkimus on vielä tammikuussa 2017 kesken. Suolilieve itsessään on tunnettu jo pitkään ja jo Leonardo da Vinci kuvasi sen yhtenä elimenä. Myöhemmin monet muut tutkijat ovat myös määritelleet sen elimeksi. Pääasiassa kuitenkin lääketieteessä se on katsottu joukoksi erillisiä kudoksia. Vuonna 2016 kaksi irlantilaistutkijaa esitti suoliliepeen määrittelemistä omaksi elimekseen. Asiasta kuitenkin kiistellään tiedeyhteisössä. Anatomian perusteoksen Grayn anatomian uusimmissa painoksissa suolilieve katsotaan omaksi elimekseen.

Lähteet
-------

1. ↑  *Suuri lääkärikirja A-Ö*, s. 388. (suomalaisen laitoksen päätoimittaja: Timo Klaukka, suomentaja: Aila Cantell). Kirjayhtymä, 1984. ISBN 951-26-2584-9.
2. ↑  Terveyskirjasto - Suolilieve Kustannus Oy Duodecim. Viitattu 20.12.2009.
3. ↑  Wallius, Anniina: Ihmisen vatsasta löytyi yllätys *Ylen uutiset*.  3.1.2017. Viitattu 3.1.2017.
4. 1 2  Engelking, Carl: What Is An Organ? *Discover Magazine*.  6.1.2017. Viitattu 19.1.2022. (englanniksi)
5. ↑  Coffey, J Calvin: The mesentery: structure, function, and role in disease *The Lancet*.  Marraskuu 2016. Elsevier.
6. 1 2  Wallius, Anniina: Ihmisen poskesta löytyi uusi kerros purentalihasta *Yle Uutiset*.  29.12.2021. Viitattu 18.1.2022.
7. ↑  Tiedeykkönen: Ihmiskehon ihmeellisyyksiä – tuplaelimiä ja uusia rakenteita *areena.yle.fi*.  14.1.2022. Yle. Viitattu 18.1.2022.
**Mitsubishi Ki-51** (jap. 九九式襲擊機, Liittoutuneiden raportointinimi: *Sonia*) oli keisarillisen Japanin armeijan ilmavoimien pommi- ja tiedustelukone toisessa maailmansodassa. Se oli edelleen kehitelty versio Ki-30:sta. Se hyväksyttiin virallisesti käyttöön, nimellä: *armeijan tyyppi 99 rynnäkkökone*. Koneita valmistui 2 385 kappaletta. Tuotanto päättyi heinäkuussa 1945.

Ki-51 erosi edeltäjästään, alatasoisen runkonsa (siivet sijaitsivat rungossa alaosassa) ja avonaisen ohjaamonsa puolesta. Ki-30 -mallisesta lyhennetyssä ohjaamossa oli taka-ampujan paikka 7,7 mm konekiväärille. Siipikonekiväärien kaliiperi kasvoi sodan myötä: 0.30:sta 0.50:een. eli 7,7 mm:sta 12,7 mm:iin. 1 060 kilometrin toimintasäteen ansiosta konetta voitiin käyttää lähialueiden tiedustelun. David Mondey nimeää koneelle kaksi käyttötarkoitusta: tiedustelu ja maataistelu. Sodan loppuvaiheilla, koneen alapuoliseen ripustimeen voitiin liittää 1 kpl 250 kg:n pommi. Sitä käytettiin vain kamikaze-tehtävissä. Pommitustehtävissä enin kuorma oli 200 kg, mikä liitettiin koneeseen ulkoisesti.

Konetta valmistivat Mitsubishi, 1 472 sekä Tachikawa (First Army Air Arsenal), 913 konetta. Toisen maailmansodan jäljiltä useita koneyksilöitä päätyi Kiinan, Taiwanin, Indonesian sekä Pohjois-Korean ilmavoimien käyttöön.

Lähteet
-------

* Mondey, David: *Axis Aircraft of World War II, The warplanes of Germany, Italy and Japan during World War II*, 2002 (ensipainos 1984, London, England) s. 211-212 (englanniksi) ISBN 0-7858-1363-2.

### Viitteet

1. ↑  Mondey, D. 2002: s. 212.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: es:Mitsubishi Ki-51
**Danny the Dog** (joissain yhteyksissä nimellä *Unleashed*) on Louis Leterrierin ohjaama rikos-, draama- ja toimintaelokuva vuodelta 2005. Elokuvan on käsikirjoittanut Luc Besson ja sen pääosia näyttelevät Jet Li, Morgan Freeman ja Bob Hoskins. Elokuvan valmistusmaat ovat Ranska, Yhdysvallat ja Yhdistynyt kuningaskunta. Sen kesto on 102 minuuttia.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Danny on asustanut koko ikänsä Bart-nimisen gangsterin luona. Hän joutuu käyttämään koiran tavoin kaulapantaa, mutta kun kaulapanta aukaistaan, hänestä tulee voittamaton tappelija. Bart käyttää häntä apunaan periessään velkojaan. Danny pääsee kuitenkin vapaaksi gangsterien "kuoltua". Danny pääsee sokean pianonsoittajan Samin ja tämän kasvattaman Victoria-tytön luokse asumaan. Pian kuitenkin selviää, että gangsterit ovat elossa ja aikovat hankkia Dannyn takaisin. Danny ei kuitenkaan halua enää tapella tai olla gangsterien apuna. 

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Jet Li  | … |  Danny
  |
|  Morgan Freeman  | … |  Sam
  |
|  Bob Hoskins  | … |  Bart
  |
|  Kerry Condon  | … |  Victoria Mills
  |
|  Vincent Regan  | … |  Raffles
  |
|  Dylan Brown  | … |  Lefty
  |
|  Tamer Hassan  | … |  Georgie
  |
|  Michael Jenn  | … |  Wyeth
  |
|  Phyllida Law  | … |  Distinguished Lady
  |
|  Carole Ann Wilson  | … |  Maddy
  |
|  Mike Lambert  | … |  muukalainen
  |
|  Jaclyn Tze Wey  | … |  Dannyn äiti
  |
|  Scott Adkins  | … |  Uima-allas tappelija
  |

Lähteet
-------

1. 1 2  Unleashed *Box Office Mojo* Viitattu 13.5.2011 (englanniksi)
**Mitsubishi J2M Raiden** (jap. 雷電, Liittoutuneiden koodinimi "Jack") oli keisarillisen Japanin laivaston ilmavoimien Mitsubishin valmistama yksimoottorinen ja yksipaikkainen torjuntahävittäjä toisessa maailmansodassa.

Koneen suunnitteli Jirō Horikoshi raskas aseiseksi torjuntahävittäjäksi. Raiden ei ollut lentäjien suosiossa, koska ohjattavuus ja ketteryys kärsivät raskaasta aseistuksesta ja ohjaamosta oli huono näkyvyys. Nämä ominaisuudet tekivät taistelemisen hävittäjiä vastaan vaikeaksi, vaikka Raiden oli hyvä suunniteltuun tarkoitukseen.

Kone oli vaativa lennettävä suhteellisen pienen siipipinta-alan vuoksi, mikä puolestaan mahdollisti hyvän nousukyvyn ja paransi osaltaan nopeutta. Koulutusvaiheessa tyypillä sattui paljon onnettomuuksia, mikä osaksi johtui kiirehditystä peruslentokoulutuksesta tappioiden korvaamiseksi.

Saburo Sakai lensi Raidenilla sanoen, että tuntui siltä kuin olisi lentänyt kuorma-autolla. Kone saatiin käyttöön liian myöhään, jotta se olisi vaikuttanut sodan lopputulokseen. Lisäksi tuotanto kärsi pommituksissa. Maanjäristys tuhosi sekin pahoin sekä Mitsubishin että Nakajiman tuotantolaitoksia, jotka sijaitsivat Nagoyassa.

Mitsubishi J2M3 oli suosituin malleista. Sitä rakennettiin kaiken kaikkiaan 435 kappaletta. Muita J2M-malleja tehtiin yhteensä alle 200 kappaletta.

Tekniset tiedot (J2M3)
----------------------

*Lähde:* *lähde?*

**Yleiset ominaisuudet**

* **Miehistö:** 1
* **Pituus:** &&&&&&&&&&&&&&09.07000009,70 m
* **Kärkiväli:** &&&&&&&&&&&&&010.080000010,80 m
* **Korkeus:** &&&&&&&&&&&&&&03.09500003,95 m
* **Tyhjäpaino:** &&&&&&&&&&&02539.&&&&002 539 kg
* **Suurin lentoonlähtöpaino:** &&&&&&&&&&&03507.&&&&003 507 kg
* **Voimalaite:** &&&&&&&&&&&&&&01.&&&&001 × Mitsubishi MK4R-A Kasei 23a -tähtimoottori; &&&&&&&&&&&01357.&&&&001 357 kW (&&&&&&&&&&&01820.&&&&001 820 hv)

**Suoritusarvot**

* **Suurin nopeus:** &&&&&&&&&&&&0596.&&&&00596 km/h
* **Lentomatka:** &&&&&&&&&&&01055.&&&&001 055 km

**Aseistus**  

* 4 × 20 mm tykit tyyppiä 99 siivissä
* 2 × 60 kg pommeja tai 2 × 200 l siipisäiliöt lisäpolttoaineelle

Lähteet
-------

* Donald, David: *The encyclopedia of world aircraft*, s. 652. Leicester: Blitz Editions, 1997. ISBN 1-85605-375-X. (englanniksi)
* Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 203-205 (englanniksi) ISBN 0-7858-1363-2
* Saburo Sakai – *Samurai!* 2. painos Werner Söderström Oy, 1958

### Viitteet

1. ↑  Clostermann: Taivaalla palaa, s. 204
2. 1 2  Saburo Sakai – Samurai! s. 303, 328
3. ↑  Historic Earthquakes – Tonankai, Japan Earthquakes.usgs.gov. Viitattu 11.8.2015.
**Aigialeus** (m.kreik. Αἰγιαλεύς, *Aigialeús*) oli kreikkalaisessa mytologiassa kahden eri hahmon nimi.

Adrastoksen poika
-----------------

Aigialeus oli Adrastoksen, Argoksen kuninkaan, ja joko Ampitheian tai Demonassan vanhin poika.

Aigialeus oli yksi epigoneista, jotka kostivat isiensä epäonnistuneen sotaretken Thebaan valtaamalla kaupungin kymmenen vuotta isiensä yrityksen jälkeen. Siinä missä Aigialeuksen isä Adrastos oli ainoa alkuperäisestä seitsikosta elossa selvinnyt sotapäällikkö, Aigialeus oli puolestaan ainoa epigoneista, joka sai hyökkäyksen aikana surmansa. Hänet surmasi Laodamas, Eteokleen poika, ja hänet haudattiin Pagaihin Megarikseen.

Kun Adtastos kuoli poikansa menettämisestä aiheutuneeseen suruun, Kyanippos, joka lähteestä riippuen on joko Aigialeuksen veli tai poika, seurasi tätä Argoksen kuninkaana.

Inakhoksen poika
----------------

Aigialeus oli joko yksi Inakhoksen, jokijumalan, ja Melian, okeanidin, pojista, tai vaihtoehtoisesti Foroneuksen ja jumalatar Peithon poika. Häntä pidetään Sikyonin perustajana.

Aigialeuksen kerrotaan yleensä kuolleen lapsettomana, mutta toisessa variaatiossa hänen kerrotaan olleen Europsin isä, joka puolestaan oli Apiksen isoisä. Aigialeus oli Sikyonin ensimmäinen asukas, ja hallitsi Pelloponnesoksella aluetta, jota kutsuttiin hänen mukaansa Aigialokseksi. Hän perusti tänne myös kaupungin nimeltä Aigialea.

Lähteet
-------

1. ↑  Apollodoros, *Kirjasto 3.7.2* (engl. käännös)
2. ↑  Apollodoros, *Kirjasto 3.7.3* (engl. käännös)
3. ↑  Pausanias, *Kreikan kuvaus 1.44.4* (engl. käännös)
4. ↑  Apollodoros, *Kirjasto 2.1.1* (engl. käännös)
5. ↑  Pausanias, *Kreikan kuvaus 2.5.6* (engl. käännös)
*Tämä artikkeli kertoo maanpuolustusaiheisesta lehdestä. Suomen Kansanpuolueen puoluelehdestä kerrotaan artikkelissa Polttopiste (lehti).*
**Suomalainen** oli vuosina 1966–1977 Helsingissä neljä kertaa vuodessa ilmestynyt aikakauslehti. Vaikka lehteä kustansi Maanpuolustuslehden Kustannusosakeyhtiö, siinä käsiteltiin enemmän yhteiskunnallisia aiheita kuin maanpuolustusta. *Suomalainen* oli 1957–1965 ilmestyneen tilattavan *Peitsi*-lehden seuraaja, mutta sitä jaettiin ilmaisjakeluna 1,5 miljoonaan talouteen mainostajien vastatessa kustannuksista. Lehdessä oli 1970-luvulla enää hyvin vähän maanpuolustuksellisia artikkeleita. Lehden standarditunnus on ISSN 0039-548X.

Lähteet
-------

1. ↑  Pitkänen, Jarmo: *"Isänmaallisuutta uudella tavalla". Maanpuolustuslehtien välittämä kuva maanpuolustustahdosta 1950-luvulta 1990-luvulle*, s. 18 ja 63. Pro Gradu. Oulu: Oulun yliopisto, 2016. Julkaisu verkossa (pdf) (viitattu 4.4.2021).
2. ↑  Suomalainen *Fennica*. Helsinki:  Kansalliskirjasto. Viitattu 4.4.2021.
**Daniel Benjamin Murphy** (s. 18. maaliskuuta 1977 Chester, Englanti) on entinen englantilainen jalkapalloilija, Hän on pelipaikaltaan keskikenttäpelaaja.

Murphy aloitti uransa Crewe Alexandrassa vuonna 1993. Vuonna 1997 hänet myytiin Liverpooliin, jossa hän ei pystynyt murtautumaan ykkösjoukkueeseen. 16 ottelun menestyksekkään lainasopimuksen jälkeen Crewessa, pääsi Murphy vihdoin ykkösjoukkueeseen Anfieldilla.

Englannin maajoukkuetta Murphy on edustanut 9 kertaa, tehden yhden maalin. Hänet valittiin alun perin Englannin joukkueeseen vuoden 2002 MM-kisoihin, mutta jalkavamma esti hänen osallistumisensa kisoissa. Tästä vammasta on tulossa tosi epäsuosittu Englannin jalkapalloilussa, koska sama vamma esti melkein Wayne Rooneyn osallistumisen neljä vuotta myöhemmin Saksan MM-kisoihin.

Vuonna 2004 Charlton Athleticiin myyty Murphy pelasi kahden kauden ajan lontoolaisjoukkueessa tehden 7 maalia, 56 ottelussa. Kaudella 2005–2006 hänet valittiin syyskuun parhaaksi pelaajaksi.

31. joulukuuta Murphy siirtyi Tottenhamiin kahden miljoonan punnan siirtokorvauksella. Ensimmäisen maalinsa uuden joukkueensa paidassa hän teki 1. lokakuuta 2006 Portsmouthia vastaan, kun ottelua oli pelattu vain 39 sekuntia. Michael Carrickin myynnin jälkeen Manchester Unitediin, Murphysta tuli Tottenhamin keskikentän yksi tärkeimmistä pelaajista. Kesällä 2007 Murphy siirtyi toiseen lontoolaiseen joukkueeseen Fulhamiin, jota hän edusti viiden kauden ajan. Hänen viimeiseksi seurakseen jäi Englannin mestaruussarjassa pelaava Blackburn Rovers. 

Murphy on naimisissa näyttelijätär Joanna Taylorin kanssa. Heidän esikoisensa Eve Murphy syntyi 15. elokuuta 2006.

Murphyn lempipelinumero on 13. Hän on pelannut Liverpoolissa, Charltonissa ja Tottenhamissa numerolla 13. Fulhamissa hän joutui alkuun pelaamaan numerolla 27, mutta sai numeron 13 käyttöönsä kaudelle 2008–2009.

Murphy teki uransa 100. maalin Newcastle Unitedia vastaan 9. marraskuuta 2008.

Saavutukset
-----------

* Englannin liigacup: 2001, 2003
* FA Cup: 2001
* UEFA Cup: 2001
* Charity Shield: 2001
* UEFA Super Cup: 2001

Lähteet
-------

* Danny Murphy Transfermarkt-sivustolla (englanniksi)
* Danny Murphy National Football Teams -sivustolla (englanniksi)

### Viitteet

1. ↑
2. ↑  BBC Sports BBC. Viitattu 8. helmikuuta 2009.

Aiheesta muualla
----------------

* Murphyn profiili *soccerbase.com*issa (Arkistoitu – Internet Archive)
* Murphyn profiili ja statistiikka *footballdatabase.comissa*
**Micropost** oli Suomen Mikromaakarit ry:n julkaisema suomenkielinen tietokoneita käsitellyt lehti, joka ilmestyi vuosina 1983–1985. Kaikkiaan lehdestä ilmestyi yhdeksän numeroa, joista yksi oli tuplanumero.

Micropost-lehteä tekivät pääasiassa Reima Mäkinen ja Petri Tuomola. Lehti käsitteli tietokonemaailmaa monipuolisesti, esimerkiksi pelejä, ohjelmistoja, laitteita ja maahantuojia. Lehdessä oli myös ohjelmalistauksia. Tekijät ovat kertoneet että lehteä tehtiin "rock/kohellusasenteella" ja että sillä oli yhtäläisyyksiä aikansa musiikkizineihin. Monistemainen ulkonäkö ja mustavalkoisuus olivat seurausta manuaalisesta taittotekniikasta. Itse lehdet painettiin kuitenkin ammattimaisesti offsetpainossa.

Lähteet
-------

1. 1 2  Micropost-arkisto *skrolli.fi*. Viitattu 19.9.2022.
2. ↑  NT Rautanen Tietokonesivut: Micropost *ntrautanen.fi*.  Arkistoitu 23.8.2019. Viitattu 21.11.2015.
3. ↑  Micropost oli esihistoriallisten tietokoneharrastajien oma lehti *skrolli.fi / Skrolli 2022.3*. Viitattu 19.9.2022. fi-FI
**Daniel Joseph "Danny" Wilson** (s. 1. tammikuuta 1960 Wigan, Englanti) on englantilaissyntyinen pohjoisirlantilainen entinen jalkapalloilija. Hän lopetti pelaajauransa vuonna 1995. Hän on Wiganin kasvatti. Wilsonin pelipaikka oli keskikenttäpelaaja.

Peliura
-------

Wilson pelasi vuodet 1976–1977 Wiganissa, 1977–1980 Buryssä, siirtyi vuosiksi 1980–1983 Chesterfieldiin. Vuonna 1983 hän pelasi kymmenen ottelua Nottingham Forestissa, vuosina 1983–1987 hän pelasi 135 ottelua Brighton & Hove Albionissa. 1987–1990 hän pelasi Luton Townin riveissä, 1990–1993 Sheffield Wednesdayssa ja hän lopetti uransa pelattuaan Barnsleyssä kaudet 1993–1995.

Valmentajaura
-------------

Pelaaja uransa kahtena viimeisenä vuonna Wilson toimi samaan aikaan myös valmentajana Barnsleyssä. Pelaajauransa jälkeen hän valmensi Barnsleytä vielä vuoteen 1998 jonka jälkeen hän siirtyi takaisin Sheffield Wednesdayhyn.
Sheffield Wednesdayta hän valmensi vuoteen 2000 jonka jälkeen hän siirtyi valmentamaan Milton Keynes Donsia vuoteen 2006 asti. Sen jälkeen hän valmensi vuodet 2006–2008 Hartlepool Unitedia ja vuodet 2008–2011 
Swindon Townia. Vuodesta 2011 asti hän on valmentanut Sheffield Unitedia.
**Jakamattomista viivoista** (m.kreik. Περὶ ἀτόμων γραμμῶν, *Peri atomōn grammōn*; lat. *De lineis insecabilibus*) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Antiikin aikana teos pantiin usein Theofrastoksen nimiin, mutta nykyisen tutkimuksen mukaan se ei voi olla hänenkään kirjoittamansa. Kirjoittaja on ehkä Straton tai joku tuntematon peripateetikko.

Teoksen tarkoituksena on todistaa oikeaksi oppi, jonka mukaan suureita voidaan jakaa loputtomiin. Alkukysymyksenä on, onko olemassa sellaisia viivoja (janoja), joita ei voi jakaa osiin. Tämän jälkeen käsitellään muun muassa viivan ideaa ja Zenonin näkemyksiä. Ainakin uudemmissa painoksissa piste- ja viivaesityksiä on havainnollistettu mukaan liitetyillä kuvilla. Teos on arvokas matematiikan historian tutkijalle.

Lähteet
-------

* *The Works of Aristotle*. Toimittanut W. D. Ross M.A. Oxford, Clarendon Press, 1913.

Kirjallisuutta
--------------

* Aristotle: *On Indivisible Lines*. Teoksessa *Aristotle’s Works*. Volume XIV: Minor Works. Loeb Classical Library 307. Cambridge, Massachusetts: Harvard University Press. ISBN 0-674-99338-1.  Kreikankielinen alkuteksti ja englanninkielinen käännös.
**Microsoft-tili** (ennen Microsoft Passport, .NET Passport, Microsoft Passport Network, ja Windows Live ID) on Microsoftin useisiin tuotteisiin vaadittava käyttäjätunnus. Microsoft-tilillä pääsee kirjautumaan sisään esimerkiksi Windowsiin, Officeen sekä useisiin muihin palveluihin. Windows Live ID -tunnus on tarkemmin sanottuna rekisteröitymisessä luotu sähköpostiosoite ja käyttäjän luoma salasana.

Microsoft-tilin luominen
------------------------

Microsoft-tili on ilmainen tunnus, jonka luominen on mahdollista Microsoftin muiden palveluiden yhteydessä. Tunnusta luodessa on ilmoitettava kuvavarmennuskoodi, joka sisältää tiettyjä numeroita ja kirjaimia, jotka on ilmoitettava oikeassa koossa ja järjestyksessä. 

Rekisteröityessä luotavaa osoitetta varten on eräitä vaatimuksia. Sähköpostiosoitteen etuliitteen voi päättää itse, mutta esimerkiksi sanan "Microsoft" käyttö on estetty. Myös muun kuin outlook.com -tai hotmail.com päätteisen Microsoft-tilin luominen on mahdollista käyttäen erillisen sähköpostipalveluntarjoajan sähköpostia.

Lähteet
-------

1. ↑  What account to use with Office and you need one *support.microsoft.com*. Viitattu 14.9.2021.
**Vaaleakultarinta** (*Iduna pallida*, aikaisemmin *Acrocephalus pallidus* ja *Hippolais pallida*) on kerttusten heimoon kuuluva varpuslintu.

Koko ja ulkonäkö
----------------

Linnun pituus on 12–14 cm, paino 10–12 g ja siipien kärkiväli 18–21 cm. Ulkonäöltään muistuttaa harmaata rytikerttusta. Eroina ovat mm. harmahtava yläperä, pyrstön kapea valkea kärki, harmaa yläpuoli ja valkea alapuoli. Nykii pyrstöään alaspäin. Sukupuolet ovat samanväriset. Ääni on kova maiskaus. Laulussa ei esiinny matkintoja.

Euroopassa esiintyy 2 alalajia: itäinen *elaeica* ja läntinen *opaca*. Afrikassa on lisäksi 3 alalajia.

Syksyllä vanhojen lintujen käsisulat ovat kuluneet, nuorten tuoreet. Kaikki vaaleakultarinnat sulkivat täydellisesti talvehtimisalueilla.

Esiintyminen
------------

Vaaleakultarinnan esiintymisaluetta ovat Etelä- ja Kaakkois-Eurooppa, Vähä-Aasia ja Lähi-itä sekä Päiväntasaajan pohjoispuolinen Afrikka. Laji on muuttolintu, joka talvehtii Saharan eteläpuolisessa Afrikassa ja Arabian niemimaalla. Lajia on tavattu Suomessa kahdesti: 4.10.1983-5.10.1983 Luvian Säpissä rengastettiin yksi sekä 1.6.1996-17.6.1996 Lemlandin Lågskärillä rengastettiin samoin yksi yksilö. Viimeksi mainittu oli *elaeica*-alalajin yksilö.

Euroopan pesimäkanta on 130 000–180 000 paria, joista pääosa pesii Kreikassa. Turkissa pesii noin 1,5 miljoonaa paria. Lajin kanta on elinvoimainen.

Elinympäristö
-------------

Kuivat pensaikkomaat puoliaavikoilla ja laaksoissa, keitaiden palmuissa, puutarhoissa ja viljelysmailla.

Lisääntyminen
-------------

Vaaleakultarinnan munia.
Pesä on matalalla puussa tai pensaassa, tavallisesti alle 2 metrin korkeudessa. Munia on 2–5, tavallisimmin 3 tai 4. Muna painaa noin 1,74 g. Pääasiassa naaras hautoo 11–13 päivää. Poikaset lähtevät pesästä 11–15 päivän ikäisinä. Pesii normaalisti kahdesti kesässä.

Ravinto
-------

Hyönteissyöjä. Syksyllä myös marjat ja hedelmät.

Lähteet
-------

1. 1 2  BirdLife International: *Hippolais pallida* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 25.12.2013. (englanniksi)
2. ↑  Normaja, Jyrki: Muutoksia Suomen lintujen lajiluetteloon (Rariteettikomitea tiedottaa) *birdlife.fi*.  27.12.2011. BirdLife Suomi ry.  Arkistoitu 12.1.2012. Viitattu 27.12.2011.
3. ↑  Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä.
4. ↑  Rariteettikomitea (Arkistoitu – Internet Archive)

Aiheesta muualla
----------------

* Vaaleakultarinta Lintukuva-verkkopalvelussa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Iduna pallida | 
* Wikidata: Q14753772
* Wikispecies: Iduna pallida
* Avibase: BAE527A2F70F6241
* BirdLife: 22734747
* BOLD: 745617
* CoL: 6N58V
* BOW: eaowar1
* eBird: eaowar1
* EUNIS: 101191
* Fauna Europaea: 97327
* Fauna Europaea (new): fc72317e-1e97-40f0-8daf-65580c2352fb
* GBIF: 5739361
* iNaturalist: 201180
* ITIS: 916790
* IUCN: 22734747
* NBN: NHMSYS0021003803
* NCBI: 1110376
* TSA: 8663
* Xeno-canto: Iduna-pallida

 |
|  |
| Curruca pallida | 
* Wikidata: Q28364066
* GBIF: 8175676

 |

 |
Danny Rolling
**Daniel "Danny" Harold Rolling** (26. toukokuuta 1954 – 25. lokakuuta 2006) oli "Gainesvillen viiltäjänä" tunnettu sarjamurhaaja, joka tunnusti syyllistyneensä elokuussa 1990 viiden opiskelijan raakaan surmaan Gainesvillessä, Floridan osavaltiossa. Hän tunnusti raiskanneensa useat uhrinsa sekä tehneensä myös Louisianan Shreveportissa marraskuussa 1989 tapahtuneen kolmoissurman, sekä myönsi yrittäneensä tappaa oman isänsä toukokuussa 1990. Yhteensä Rolling tunnusti tappaneensa kahdeksan ihmistä, mutta uhrien lukumäärä saattaa olla suurempi.

Varhaiset vuodet
----------------

Danny Rollingin vanhemmat olivat James ja Claudia Rolling. Hänen isänsä oli väkivaltainen vaimoaan, Dannya ja tämän pikkuveljeä Keviniä kohtaan. Claudia Rolling yritti jättää miehensä useita kertoja, mutta palasi aina takaisin. James Rolling oli ammatiltaan poliisi.

Teinivuosinaan Danny istui vankilassa tekemänsä ryöstösarjan vuoksi. Hänellä oli vaikeuksia sopeutua aikuisena yhteiskuntaan ja pitää työpaikkansa. Lopulta vuosien pahoinpitelyjen jälkeen Rolling yritti tappaa isänsä.

Gainesvillen viiltäjä
---------------------

Danny pakeni sittemmin Floridaan, jossa hän aloitti murto- ja ryöstökierteen. Rikollisura huipentui viiden oppilaan murhaan Gainesvillen yliopistoalueella. Hänellä oli tapana järjestää ruumiit asuntoloissa mahdollisimman järkyttävällä tavalla: toisinaan hän leikkasi päät irti ja sijoitti peilejä ympäri huonetta siten, että huoneeseen astuva henkilö järkyttyisi mahdollisimman paljon.

Vaikka poliisilla ei ollut juuri johtolankoja ja tutkimukset venyivät vuosien mittaisiksi, Rolling pidätettiin lopulta ja hän sai moninkertaiset murhasyytteet. Yllättäen Rolling myönsi oikeudessa syyllisyytensä, ja hänet tuomittiin kuolemaan jokaisesta murhasta.

Myöhemmin Rolling tunnusti kirjeessään tappaneensa 55-vuotiaan William T. Grissomin, tämän 24-vuotiaan tyttären Julien sekä 8-vuotiaan lapsenlapsen Seanin, kun nämä olivat valmistautumassa päivälliselle Grissomin kodissa 4. marraskuuta 1989. Shreveportin poliisi ilmoitti Gainesvillen poliisille murhapaikoissa havaituista samankaltaisuuksista. Shreveport ei koskaan vaatinut luovutusta, sillä kuolemantuomio oli Floridassa todennäköisempi kuin Louisianassa.

Teloitus
--------

Rolling tuomittiin rikoksistaan lähes neljä vuotta myöhemmin, ja hän sai jokaisesta murhasta kuolemantuomion. Hänet teloitettiin myrkkyruiskeella 25. lokakuuta 2006, kun korkein oikeus oli kumonnut hänen viimeisen valituksensa.

Rolling ei osoittanut katumusta tai pyytänyt anteeksi uhrien omaisilta. Sen sijaan hän lauloi itse säveltämänsä laulun. Hän söi viimeisellä ateriallaan hummeria, katkarapuja, paistettuja perunoita, mansikkajuustokakkua sekä teetä. Juuri ennen teloitusta Rolling tunnusti vielä kolme murhaa.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Israel
* Yhdysvallat

 |

 |
Buckinghamin ja Chandosin 2. herttuan Richard Temple-Nugent-Brydges-Chandos-Grenvillen vaakuna on muodostettu 719 vaakunasta yhdistämällä.
**Vaakunoiden yhdistäminen** on heraldiikassa käytetty keino, jolla kahdesta tai useammasta vaakunasta saadaan yhdistettyä yksi uusi vaakuna. Käytännössä tämä tarkoittaa, että kilpi on jaettu osiin, joista kullekin sijoitetaan elementtejä yhdestä vaakunasta. Tyypillisesti vaakunoiden yhdistämistä on käytetty sukuvaakunoissa kahden suvun yhdistyessä avioliiton kautta. Lisäksi yhdistämistä on voitu tehdä myös esimerkiksi virka-aseman vuoksi niin, että viralliseen vaakunaan on yhdistetty henkilön oma vaakuna. Myös hallinnollisia ja alueellisia vaakunoita on yhdistetty alueiden yhdistyessä.

Varhaisin vaakunoiden yhdistämisen muoto oli puolittaminen, jossa molemmat vaakunat halkaistaan ja uuteen vaakunaan otetaan kummastakin puolikas. Koska puolitetuissa vaakunoissa tunnukset leikkautuvat ja toisinaan näyttävät yhdistyvän omituisiksi kuvioiksi, puolittamisesta luovuttiin ja käyttöön otettiin rinnakkain asettelu, jossa kummankin vaakunan tunnusta kavennetaan niin, että ne mahtuvat kokonaisina uudelle kilvelle rinnakkain. Toisena vaihtoehtona oli kilven nelijako, jossa kilpi nimensä mukaisesti jaetaan neljään osaan ja jokaiselle osalle sijoitetaan yksi vaakuna. Osia voi myös olla enemmän kuin neljä, jolloin puhutaan monikenttäisestä yhdistämisestä. Nelijaossa vaakunoiden sijoitteluun vaikuttaa niiden lukumäärän lisäksi myös se, noudatetaanko heraldista kohteliaisuutta.

* Puolittamalla muodostettu vaakuna.Puolittamalla muodostettu vaakuna.
* Rinnakkain asettelemalla muodostettu vaakuna.Rinnakkain asettelemalla muodostettu vaakuna.
* Andorran vaakuna on muodostettu nelijaolla.Andorran vaakuna on muodostettu nelijaolla.

Lähteet
-------

* Kara, Kimmo (toim.): *Heraldiikan opas*, s. 65. Suomen Heraldinen Seura, 1997. ISBN 951-98088-0-9.

Aiheesta muualla
----------------

* Kuvia tai muita tiedostoja aiheesta **Vaakunoiden yhdistäminen** Wikimedia Commonsissa
**Litja Maria Ilmari** (ent. Waaramo, 29. elokuuta 1890 Teisko – 21. heinäkuuta 1966) oli suomalainen näyttelijä. Hän työskenteli useilla puhenäyttämöillä vuosina 1910–1944 ja teki sivurooleja lukuisissa draama- ja komediaelokuvissa mykkäfilmin aikakaudelta aina vuoteen 1960.

Elämä ja ura
------------

Litja Ilmari syntyi työnjohtaja Andreas Grönlundin ja Amanda Högforsin perheeseen. Hän suoritti kauppaopiston Tampereella vuonna 1907 ja Suomen Kansallisteatterin oppilaskoulun 1908–1909. Ilmari aloitti uransa näyttelijänä Tampereen Teatterissa 1910–1915. Sen jälkeen hänellä oli useita lyhyitä kiinnityksiä: Komediateatteri 1915–1916, Turun Työväen Teatteri 1916–1917 ja Tampereen Teatteri 1917–1918. Vuosina 1919–1934 Ilmari oli kiinnitettynä Turun Teatteriin, jota seurasi hänen kolmas työrupeamansa Tampereen Teatterissa 1934–1937. Ilmarin ammattilaisuran viimeinen kiinnitys oli Suomen Kansallisteatteriin vuosina 1937–1944.

Litja Ilmarin näyttämötehtäviä olivat muun muassa Pirkko näytelmässä *Anna Liisa*, Maiju näytelmässä *Papin perhe* ja *Rouva Suorasuun* nimiosa. Suomalaisessa klassikkonäytelmässä *Pohjalaisia* Ilmari tulkitsi Liisan ja Kaisan roolit; Teuvo Pakkalan suositussa näytelmässä *Tukkijoella* hän näytteli Maijan ja Pölhö-Kustaan osat.

Litja Ilmari teki useita elokuvarooleja vuosina 1924–1960. Suurin osa niistä oli sivuosia ja kreditoimattomia avustajantehtäviä. Ilmari debytoi valkokankailla Amalia Drittelin roolissa mykässä komediaelokuvassa *Kihlauskylpylä* (1924); elokuva on tuhoutunut uimarantajaksoa lukuun ottamatta. Puolisonsa Wilho Ilmarin ja Axel Slanguksen ohjaamassa, jälkipolville säilyneessä mykkäfilmissä *Tukkijoella* (1928) hän tulkitsi Pahna-Maijan osan. Niin ikään Wilho Ilmarin ohjaamassa elokuvassa *Rakkaus on nopeampi Piiroisen pässiäkin* (1950) hänellä oli Piiroisen emännän rooli. Edvin Laineen *Niskavuoren Aarnessa* (1954) Litja Ilmari teki pienen sivuosan Nikkilän emäntänä.

Litja Ilmari avioitui teatterinjohtaja Wilho Ilmarin kanssa 1914; liitto päättyi eroon. Pariskunnan tytär, Maija-Liisa Ilmari (s. 1927) on työskennellyt vanhempiensa tavoin näyttämötaiteilijana.

Filmografia
-----------

### Mykkäelokuvat

* Kihlauskylpylä (1924)
* Tukkijoella (1928)

### Äänielokuvat

* Kuriton sukupolvi (1937)
* Synnin puumerkki (1942)
* Hopeakihlajaiset (1942)
* Suviyön salaisuus (1945)
* Kyläraittien kuningas (1945)
* Kirkastuva sävel (1946)
* Prinsessa Ruusunen (1949)
* Rakkaus on nopeampi Piiroisen pässiäkin (1950)
* Niskavuoren Aarne (1954)
* Pekka ja Pätkä puistotäteinä (1955)
* Kahden ladun poikki (1958)

Lähteet ja viitteet
-------------------

* Kotimaisia näyttämötaiteilijoita sanoin ja kuvin, Kustannusliike Opas, Viipuri 1930
* Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950
* Elonet

1. 1 2  Kotimaisia näyttämötaiteilijoita sanoin ja kuvin, s. 98 ja 99
2. 1 2 3  Teatterin maailma 1950, s. 165 ja 166
3. ↑
4. ↑
5. ↑  Teatterin maailma 1950, s. 166
6. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |
AGA Oy:n Suomen päätoimipaikka on Polaris Business Parkissa, Espoon Leppävaarassa.
**AGA** on ruotsalainen kaasuntuotantoyhtiö. Sillä on toimintaa kaikissa Pohjoismaissa sekä Baltian maissa. Suomen pääkonttori sijaitsee Espoossa. Vuodesta 2000 alkaen AGA on ollut osa Linde-konsernia, jolla on noin 65 500 työntekijää yli 100 maassa. Vuonna 2014 Linden liikevaihto oli noin 17 miljardia euroa.

AGA valmistaa ja markkinoi teollisuus-, erikois- sekä lääkkeellisiä kaasuja. Teollisuuskaasuja käytetään hitsaamiseen, pakastamiseen, energiantuotantoon, lämmittämiseen, analysointiin, jäähdyttämiseen ja testaamiseen. Kaasuja käytetään mm. metallurgian prosesseissa, kemian- ja elintarviketeollisuudessa, ympäristönsuojelussa, lasin ja elektroniikan valmistuksessa, rakennusalalla, lääketeollisuudessa sekä tutkimus- ja kehitystyössä. Lääkkeellisiä kaasua (markkinoija Linde Healthcare) käytetään sairaanhoidossa ja kotisairaanhoidossa.

AGAn yleisimpiä tuotteita ovat happi, typpi, argon, hiilidioksidi, asetyleeni, vety, nestekaasu sekä erikoiskaasut ja –seokset. Kaasuja toimitetaan suoraan asiakkaille niin pulloissa kuin nestemäisessä muodossa, isommille asiakkaille suoraan putkea pitkin.

Historiaa
---------

Teollisuusyritys AGA (Aktiebolaget Gasaccumulator) syntyi Ruotsissa vuonna 1904. Suomen tytäryhtiö perustettiin 1917; ensimmäinen asetyleenitehdas aloitti toimintansa 1919 ja happitehdas kolme vuotta myöhemmin. Yrityksen perustaja Gustaf Dalén kehitti kaasujen turvallisuuteen ja käyttöön liittyviä ratkaisuja, kuten asetyleenin turvallisen sideaineen ja aurinkoventtiilin (eräänlainen hämäräkytkin) kaasumajakkaan, jolla ohjattiin kaasuvalomajakoiden ja -poijujen valojen toimintaa automaattisesti. Tästä aurinkoventtiilistä Dalén sai Nobelin fysiikan palkinnon vuonna 1912.

1920-luvulta alkaen AGA laajeni vauhdilla ja laati keksintöjä toisensa perään. Majakoihin, radioihin ja televisioihin liittyvien tuotteiden lisäksi AGA on historiansa aikana valmistanut muun muassa filmiprojektoreita, etäisyysmittareita, periskooppeja, sydän-keuhkokoneita, akkuja ja lämpöpattereita. Kaasusektoriin AGA alkoi keskittyä 1960-luvulla.

Päätehdas toimi Espoon Kilossa vuoteen 1996 asti.

Lähteet
-------

1. 1 2 3  Historia - Tietoa AGAsta
2. 1 2  Tietoa AGAsta
3. ↑  Asiakaspalvelu
4. ↑  Tuotteet
5. ↑  Porssitieto.fi
6. ↑   aga-museum.nl

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **AGA (yhtiö)**.
* AGAn kotisivut
* AGAn kuluttajatuotteiden sivusto
* Linden kotisivut
**Vitaly Zdorovetskiy** (s. 8. maaliskuuta 1992) on venäläissyntyinen Internet-julkisuuden henkilö, joka on tullut tunnetuksi **VitalyzdTV**-kanavalla YouTubessa julkaisemillaan pilailuvideoilla. Zdorovetskiy on myös Duudsonien hyvä ystävä.

Ura
---

### Jalkapallon maailmanmestaruuskilpailut 2014

Kesällä 2014 Zdorovetskiy juoksi kesken jalkapallon MM-kisojen loppuottelun Saksa–Argentiina kentälle paita ylös nostettuna. Hänen kroppaansa oli kirjoitettu sanat "natural born prankster" ("synnynnäinen keppostelija"). Zdorovetskiy yritti kentällä ollessaan muun muassa suudella Saksan puolustajaa Benedikt Höwedesiä. Turvamiehet saivat taltutettua Zdorovetskiyn nopeasti ja vietyä hänet pois kentältä. Tempaus ei näkynyt televisiossa, koska kansainvälinen jalkapalloliitto FIFA oli kieltänyt sellaisten kuvaamisen.

Aiheesta muualla
----------------

* VitalyzdTv YouTubessa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Jakara Anthony** (s. 8. heinäkuuta 1998 Cairns) on australialainen freestylehiihtäjä. Hän voitti olympiakultaa kumparelaskussa vuonna 2022.

Anthony osallistui maailmanmestaruuskilpailuihin ensimmäisen kerran Sierra Nevadassa 2017. Hän sijoittui tuolloin kumparelaskussa 12:nneksi ja parikumparelaskussa 16:nneksi. Pyeongchangin olympialaisissa 2018 hän sijoittui kumparelaskussa neljänneksi. Utahin MM-kilpailuissa 2019 Anthony saavutti hopeaa kumparelaskussa 0,15 pistettä voittaja Julija Galyševalle hävinneenä ja sijoittui parikumparelaskussa seitsemänneksi. Almatyn MM-kilpailuissa 2021 hän oli kumparelaskussa neljäs ja parikumpareissa yhdestoista. Pekingin olympialaisissa 2022 hän voitti kumparelaskussa kultaa saatuaan parhaat pisteet niin karsinnassa kuin kaikilla kolmella finaalikierroksellakin. Hänen karsintapisteensä olivat 83,75, ja hänen kolmannen finaalikierroksen pisteensä 83,09 riittivät voittoon 2,81 pisteen erolla hopeamitalisti Jaelin Kaufiin. Bakurianin MM-kilpailuissa 2023 Anthony jäi kumparelaskussa 17:nneksi eikä kilpaillut parikumpareissa.

Anthony saavutti maailmancupissa ensimmäisen palkintosijoituksensa joulukuussa 2018 ollessaan Thaiwoon kumparelaskukilpailussa toinen. Ensimmäinen voitto tuli tammikuussa 2019 Lake Placidista. Kumparelaskun maailmancupkauden 2018–2019 loppupisteissä Anthony sijoittui kolmanneksi. Kaudella 2019–2020 hän oli maailmancupin lopputuloksissa toinen vaikkei voittanut yhtään kisaa. Kaudella 2021–2022 hän voitti joulukuussa Alpe d'Huezissa kumparelaskun ja parikumpareet sekä maaliskuussa Chiesa in Valmalencossa parikumpareet. Hän voitti maailmancupin kokonaiskilpailun 19 pisteen erolla Ranskan Perrine Laffontiin. Kaudella 2022–2023 Anthony on voittanut maailmancupissa kumparelaskun joulukuussa Rukalla, Idre Fjällissä ja Alpe d'Huezissa sekä helmikuussa Deer Valleyssa.

Lähteet
-------

1. 1 2 3  Jakara Anthony *Olympedia*.  (englanniksi)
2. 1 2 3 4 5 6 7 8  Jakara Anthony Kansainvälinen hiihtoliitto (FIS).  (englanniksi)
3. ↑  Schneemann, Julia: 2023 World Championships Moguls Recap: Double-Gold for Canada’s ‘King’ And Double-Silver for U.S. Mogul Skier Jaelin Kauf *Snow Brains*.  28.2.2023. Viitattu 11.3.2023. (englanniksi)
4. ↑  Cup Standings: World Cup 2019 *Fis-ski.com*. FIS. Viitattu 11.3.2023. (englanniksi)
5. ↑  Cup Standings: World Cup 2020 *Fis-ski.com*. FIS. Viitattu 11.3.2023. (englanniksi)
6. ↑  Cup Standings: World Cup 2022 *Fis-ski.com*. FIS. Viitattu 11.3.2023. (englanniksi)